**JURJEVO**

Jurjevo je blagdan koji se slavi 23. travnja. Dok su moji bake i djedovi bili maleni, njegovali su posebne običaje na taj blagdan.

 Ujutro bi otišli u šumu po mlade bukvine grane, jedan ili više njih ponio bi košaru. Zatim bi išli od kuće do kuće. Kada bi pokucali na vrata, počeli bi pjevati ovu pjesmicu:

Dobro jutro, Gospodaru,

Gospodaru Gospodnji!

Gospodaru Gospodnji,

I u iži se družini.

Odi Mare u komare

I donesi dva – tri jajce.

Ako nema u komare,

Ti posezi na gnezdanjce!

Ti posezi na gnezdanjce

I donesi dva – tri jajce.

O, majko, bu li kaj?

Dajte Juri jojec

Da vas ne bu zojec!

Dajte Juri slanine

Da pregazi planine!

Dajte Juri vina

Da mu ne bu zima!

Fala, fala na tom daru,

Gospodaru Gospodnji.

Gospodaru Gospodnji,

I u iži se družini.

 Nakon što bi otpjevali pjesmicu, ljudi bi im dali jaja koja bi djeca pospremila u košaru. Djeca bi njima zauzvrat dala ujutro nabrane svježe bukvine grane, što bi značilo da im žele sreću i zdravlje. Tako su djeca obilazila kuće od jutra do mraka. Kada bi završila, skupila bi se kod jednog od njih. Kuća bi odzvanjala radošću i smijehom, nekada bi ostali i do dugo u noć. U kući bi se igrale razne igre. Kada bi igra završila, svi bi se okupili oko stola, stavili bi košaru u sredinu i počeli brojiti i raspodjeljivati jaja. Svatko bi dobio jednak dio darova. Ako je bilo jaje viška, svi bi dali jedno svoje jaje i od toga bi majka nekog člana napravila ukusnu pogaču koju bi sutradan svi zajedno pojeli.

To je bio jedan vrlo lijep običaj u mome selu i stvarno je šteta da se tako izgubio. Zato je potrebno čuvati svoju kulturnu baštinu da se očuva naša prelijepa hrvatska tradicija.

**Ime i prezime učenika: Lovro Razum**

**Razred: 6.a**

**Ime i prezime učitelja-voditelja:** Valerija Babojelić

**Naziv i adresa škole:** Osnovna škola Mihaela Šiloboda, Sveti Martin pod Okićem 37b, 10435 Sveti Martin pod Okićem

**E-mail adresa:** **ured@os-msiloboda.skole.hr**

**Broj telefona:** 01 3382 346

**Telefaks škole:** **01 333 6660**